เซี่ยงไฮ้คอมโพสิตปิดบวก 7.18 จุด หลังจีนเผยดัชนี PMI ภาคบริการ
เซี่ยงไฮ้คอมโพสิตปิดบวก 7.18 จุด หลังจีนเผยดัชนี PMI ภาคบริการ
3 ส.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวขึ้นเล็กน้อย โดยดัชนีเซี่ยงไฮ้คอมโพสิตบวก 7.18 จุด หรือ 0.24% ปิดที่ 2,978.46 จุด ภายหลังจากที่จีนได้เปิดเผยข้อมูลดัชนีผู้จัดการฝ่ายจัดซื้อ (PMI) ภาคบริการ
ดัชนีผู้จัดการฝ่ายจัดซื้อ (PMI) ภาคบริการของจีน ซึ่งมาร์กิตจัดทำร่วมกับไฉซิน ขยายตัวที่ระดับ 51.7 ในเดือนก.ค. ลดลงจากระดับ 52.7 ในเดือนมิ.ย.
ทั้งนี้ ดัชนีที่เหนือระดับ 50 บ่งชี้ว่าภาคบริการของจีนยังคงอยู่ในภาวะขยายตัว ขณะที่ดัชนีต่ำกว่า 50 บ่งชี้ถึงภาวะหดตัว